Μητροπολίτης Προύσης Ιωακείμ

Ο Μητροπολίτης Προύσης Ιωακείμ (κατά κόσμον Μπίλλης, Θεσσαλονίκη, 24 Μαρτίου 1972) είναι Έλληνας ιεράρχης, θεολόγος και νομικός, μητροπολίτης του Οικουμενικού Πατριαρχείου.

 Βιογραφικό 
Ο κατά κόσμον Ιωακείμ Μπίλλης γεννήθηκε στη Θεσσαλονίκη στις 24 Μαρτίου 1972. Σπούδασε Νομική και Θεολογία στο Αριστοτέλειο Πανεπιστήμιο Θεσσαλονίκης. Στις 21 Απριλίου 2002 χειροτονήθηκε διάκονος από τον Επίσκοπο Συνάδων Διονύσιο. Υπηρέτησε ως πατριαρχικός διάκονος (2002-2008), κωδικογράφος (2008-2011) και υπογραμματέας της Ιεράς Συνόδου (2011-2017). Στις 8 Οκτωβρίου 2017 χειροτονήθηκε πρεσβύτερος από τον Οικουμενικό Πατριάρχη Βαρθολομαίο και διορίστηκε Αρχιγραμματέας της Ιεράς Συνόδου.

Στις 25 Μαρτίου 2021 χειροτονήθηκε στον Πατριαρχικό Ναό του Αγίου Γεωργίου στο Φανάρι της Κωνσταντινουπόλεως Μητροπολίτης Προύσης. Τη χειροτονία τέλεσε ο Οικουμενικός Πατριάρχης Βαρθολομαίος, συμπαραστατούμενος από πλειάδα ιεραρχών.

Κατηγορία:Μητροπολίτες Προύσης
Κατηγορία:Αρχιγραμματείς της Αγίας και Ιεράς Συνόδου του Οικουμενικού Πατριαρχείου
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης